[{"text_idx": "#000000", "text": "Teitl y ddarpariaeth arloesi: \u201cA all strategaethau ymarfer adalw cefnogi dysgu ac adalw geiriau sillafu aml iawn, ac yn ei dro ddatblygu hyder mewn sillafu?\u201d"}, {"text_idx": "#000002", "text": "Mae sillafu wedi bod yn rhan annatod o addysg ers tro, o wneud marciau yn y blynyddoedd cynnar hyd at CA3 a thu hwnt. Yn ein lleoliad ein hunain, fe wnaethom ddefnyddio detholiad o weithgareddau ymarfer sillafu sydd wedi dod o ffynonellau fel ymgynghorwyr addysgol a strategaethau a ddefnyddiwyd ers tro. Roedd ein cwestiwn ymchwil wedi\u2019i nodi fel maes i\u2019w ddatblygu ar gyfer ein hysgol oherwydd er bod sgorau sillafu wedi aros yn gymharol sicr, roeddem yn teimlo nad oedd rhai geiriau bob amser yn cael eu cofio a\u2019u defnyddio mewn ysgrifennu annibynnol. Ein nod oedd gweld, trwy ddefnyddio strategaethau ymarfer adalw, y gallem wreiddio\u2019r sillafiadau hyn yn ddyfnach, gyda\u2019r nod o gefnogi datblygiad sillafu ar draws yr ysgol gyfan."}, {"text_idx": "#000003", "text": "Fe wnaethom greu cynllun ymyrraeth i wella\u2019r gallu i alw geiriau \u2018Amlder Uchel\u2019 i gof a dadansoddi ein gweithgaredd trwy ddata sgo\u0302r a holiaduron hyder yn ymwneud a\u0302 sillafu. Defnyddiwyd y canfyddiadau hyn wedyn i ddatblygu ein haddysgu sillafu y tu hwnt i eiriau amlder uchel."}, {"text_idx": "#000004", "text": "Trwy\u2019r ymchwil gweithredu hwn, canfuom fod mwyafrif y plant yn dangos gwelliant yn eu sgorau sillafu a hefyd yn eu hyder wrth ddefnyddio sillafu yn eu hysgrifennu eu hunain. Rydym hefyd wedi canfod ers cyflwyno\u2019r ddarpariaeth i gymuned ehangach yr ysgol fod staff wedi arsylwi canlyniadau tebyg ac wedi nodi bod disgyblion yn gwneud cynnydd ac yn cymryd mwy o ran yn eu sesiynau sillafu."}, {"text_idx": "#000005", "text": "Trwy\u2019r prosiect hwn fe wnaethom sawl darganfyddiad arweinyddiaeth allweddol:"}, {"text_idx": "#000006", "text": "Mae gweithio rhwng y Cyfnod Sylfaen a CA2 yn fwy cymhleth na dim ond newid ychydig o weithgareddau.\nMae amserlennu a strwythur yn chwarae rhan fawr mewn ymchwil.\nAc mae pethau eraill yn rhwystr!"}, {"text_idx": "#000007", "text": "Yn ogystal, dysgom sawl gwers y tu hwnt i\u2019n prif ffocws o wella sillafu. Ochr yn ochr a\u0302 gwneud newidiadau i\u2019n dull o gyflwyno ac asesu sillafu ar draws yr ysgol gyfan, fe wnaethom hefyd ddechrau datblygu diwylliant o ymholi proffesiynol parhaus. Mae hyn yn cynnwys cefnogi staff i ddatblygu\u2019r hyder i ymgymryd a\u0302\u2019u hymholiadau a\u2019u hymchwil eu hunain yn ogystal a\u0302 llunio fformat dogfennaeth gytu\u0302n i staff adrodd ar eu canfyddiadau."}, {"text_idx": "#000008", "text": "Clywsom am gyllid y Llwybr Arloesedd drwy ein cylchlythyr addysg sirol wythnosol. Roeddem eisoes yn y broses o wneud rhywfaint o ymchwil gweithredu ac yn teimlo y byddai\u2019r cymorth ychwanegol hwn o fudd i\u2019n prosiect. Roedd y cais yn hynod o syml i\u2019w wneud gan ei fod wedi\u2019i osod yn glir gyda\u2019r wybodaeth ofynnol, ac yn caniata\u0301u digon o sgo\u0302p i ni ddarparu digon o fanylion am ein prosiect. Galluogodd y grant gan yr Academi Genedlaethol ar gyfer Arweinyddiaeth Addysgol ni i weithio ar y cyd ag asiantaethau allanol a chydweithwyr eraill yn ein lleoliad trwy ddarparu amser i gynnal ymchwil, asesiadau a rhoi strategaethau ymyrraeth ar waith."}, {"text_idx": "#000009", "text": "Roedd cyfathrebu a\u0302\u2019r Academi Genedlaethol ar gyfer Arweinyddiaeth Addysgol yn ardderchog, ac roeddent yn cefnogi ein cais yn llawn. Roedd y Cyllid Llwybr Arloesedd yn amhrisiadwy o ran ein galluogi i gynnal ymholiad proffesiynol. Dylai rhwyddineb gwneud cais ac argaeledd cyllid fod yn gynnig deniadol i unrhyw un sy\u2019n dymuno datblygu ymholiad o fewn eu lleoliad eu hunain. Ar o\u0302l cael profiad mor gadarnhaol o weithio gyda\u2019r Academi Genedlaethol ar gyfer Arweinyddiaeth Addysgol, byddai cydweithredu yn y dyfodol yn cael ei groesawu ac rydym yn cefnogi ac yn annog ein holl staff i ymgysylltu a\u0302 chyfleoedd a ddarperir gan y sefydliad."}]